— Штогод складаецца план добраўпарадкавання, якім прадугледжваюцца рамонтныя работы, набыццё гульнявога і іншага абсталявання. Зразумела, бюджэтных грошай не хапае. Таму актыўна прыцягваем пазабюджэтнае фінансаванне, дапамогу збоку. Напрыклад, нам дапамаглі ў Віцебскім дзяржаўным тэхналагічным каледжы — зрабілі лаўкі. 9,6 мільёна рублёў перадалі спонсары, у тым ліку 3,5 мільёна выдаткавалі на добраўпарадкаванне. Бацькі ўдзельнічаюць у суботніках. Але праблем хапае. У прыватнасці, маюць патрэбу ў рамонце веранда і асфальтавае пакрыццё, — расказвае Святлана Матвіевіч, загадчыца садка № 69.